Predkladacia správa

Správa o personálnom zastúpení Slovenskej republiky v inštitúciách Európskej únie v roku 2006 sa predkladá na základe uznesenia vlády Slovenskej republiky č. 546/2005, bod B.3 k materiálu Návrh zásad personálnej politiky Slovenskej republiky vo vzťahu k inštitúciám EÚ, ktorý bol schválený vládou SR dňa 13. 7. 2005.

Materiál je komplexným faktografickým a štatistickým dokumentom, odzrkadľujúcim skutočné zastúpenie SR v inštitúciách EÚ v roku 2006. Ďalej obsahuje informácie o aktuálnom stave v obsadzovaní pozícií v rámci štruktúry EÚ, prehľad aktivít realizovaných v uplynulom roku v oblasti vyhľadávania a prípravy záujemcov o prácu v inštitúciách EÚ, problémové oblasti a návrhy na riešenie a taktiež aktualizovaný prehľad o zastúpení SR v existujúcich úradoch, agentúrach a iných organizačných jednotkách EÚ (pracovné skupiny, výbory ). 

Správa o personálnom zastúpení Slovenskej republiky v inštitúciách Európskej únie v roku 2006 nemá finančný, ekonomický, environmentálny vplyv, ani vplyv na zamestnanosť a podnikateľské prostredie.